1. Parhau i weithio ar dy dechneg gyfeirnodi trwy ddilyn canllaw cyfeirio Harvard y llyfrgell ac ymgysyllta gydag ystod ehangach o lenyddiaeth sy'n cynnwys mwy o ffynonellau academaidd.

2. Mae angen i ti wneud cysylltiadau cadarnach rhwng damcaniaeth ac arfer.

Yn yr aseiniad yma byddaf yn trafod tair o’r deuddeg egwyddor addysgegol a gyflwynwyd gan Donaldson yn 2015. 
Ysgrifennodd Donaldson y ddogfen ‘Dyfodol Llwyddiannus’ ar ôl cynnal adolygiad o’r cwricwlwm yng Nghymru o’r cyfnod sylfaen hyd at cyfnod allweddol 4 (Donaldson, 2015, tud 1). Daeth hyn ar ôl perfformiad cyson isel Cymru ym mhrofion PISA sef y Rhaglen Ryngwladol Asesu Myfyrwyr gan OCED (Sizmur, J. et, al 2019).
Yn 2018, perfformiodd Cymru yn is na gwledydd eraill y Deyrnas Unedig ac hefyd yn is na chyfartaledd yr OCED mewn darllen, mathemateg a gwyddoniaeth (Dauncey, 2021). 
Fel canlyniad i hyn, ac yn defnyddio argymhellion Donaldson o ‘Dyfodol Llwyddiannus’, mae’r Cwricwlwm i Gymru wedi’i chyflwyno.
Y prif newidiadu yw’r cyflwyniad o’r pedwar diben a’r chwe maes dysgu a phrofiad. Y pedwar diben yw’r “dyhead ar gyfer pob plentyn a pherson ifanc” (Llywodraeth Cymru, 2021). Yn ôl Kirsty Williams (cyn-Weinidog Addysg i Gymru), bwriad Cwricwlwm i Gymru yw “to ensure that our children and young people in Wales have the best opportunity and support in life to ensure that they are all able to thrive for the future of Wales” (2021).
Mae’r deuddeg egwyddor addysgegol yn disgrifio dulliau dysgu ac addysgu da, sydd wedi dod o dystiolaeth am addysgeg da (Llywodraeth Cymru, 2023). Defnyddia Llywodraeth Cymru y term ‘addysgeg’ i gyfeirio at y “berthynas gymhleth rhwng dysgu ac addysgu” (2008). Credaf fod hyn yn ffordd hawdd i’w esbonio, gan gofio bod y berthynas rhwng y dysgwyr a’r oedolion, gweithgareddau a’r amgylchedd dysgu yn bwysig iawn i blant llwyddo yn eu haddysg. Yn ogystal â hyn, mae’r gair hefyd yn helpu dangos natur gyfannol dysgu, oherwydd dydy plant ddim yn gallu gwahaniaethu gwybodaeth mewn i’r chwe maes dysgu (Llywodraeth Cymru, 2008).
Mae’n amlwg bod oedolion yn cael effaith enfawr ar blant, gyda Llywodraeth Cymru yn gweud “fe ddylem fodelu agwedd lawen at ddysgu” a “chymryd rhan yn eu chwarae” (Llywodraeth Cymru, 2022). 
Fy mwriad yw trafod tair egwyddor addysgeg a gwneud cysylltiadau ystyrlon gyda fy mhrofiadau addysgu, a dyfnhau fy nealltwriaeth o sut i fod yn addysgwr da, a sut i ddatblygu.

Yr egwyddor gyntaf byddaf yn trafod yw: “Mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol” (Donaldson, 2015, tud 65)
Mae yna nifer fawr o ddulliau gallwn ddefnyddio i addysgu, gan gynnwys arsylwi, archwilio, ymchwilio, ymwelwyr a theithiau. 
Ystyria Bandura bod plant yn dysgu wrth arsylwi gan ddweud eu bod yn “dysgu o wylio eraill ac o ddynwared yr hyn a welan nhw” (Siencyn, 2008, tud 117). Ond awgryma hefyd taw dim ond pobl allweddol bydd y plentyn yn dynwared, er engrhaifft, athrawon a’u rieni. O fy mrofiad i, credaf bod hyn yn wir gan weld plant ifanc yn dynwared yr hyn a welan nhw yn ystod eu diwrnod ysgol. Gwelais dwy ferch yn chwarae ‘ysgol’ yn ystod amser egwyl, ac yn actio a siarad yn gwmwys yr un peth a’r athrawes ddosbarth. Credaf fod hyn yn ddull da o addysgu gan fod cyfle modelu i’r disgyblion sut mae gwneud pethau.

Dull addysgu cyffredin yw dysgu uniongyrchiol a ddatblygwyd yn y 1960au gan Wesley Becker a Siegfried Engelmann. Crëwyd hyn heb gymorth addas ac roedd gadael plant i ymholi ar ben eu hunain yn ddi-werth (Main 2023). Yn ôl ymchwil Hattie, maint effaith dysgu uniongyrchiol yw 0.59 i gymharu â dysgu ymholol sef 0.31 (Impact Wales, 2019).

Dull arall bwysig iawn yn y cyfnod sylfaen yw dysgu trwy chwarae. Yn fframwaith y cyfnod sylfaen dywedir “drwy eu chwarae, bydd plant yn ymarfer a chadarnhau eu dysgu” (Llywodraeth Cymru, 2015). Gan eu bod nhw’n chwarae, maent hefyd yn datblygu nifer fawr o sgiliau gan gynnwys annibyniaeth, datrys problemau, arbrofi a chymryd risgiau (ESTYN, 2019). 
Trwy fy mhrofiad dysgu, welais pa mor bwysig mae chwarae i blant y cyfnod sylfaen, a hefyd sut roeddent yn datblygu'r sgiliau a restrir uchod. Roedd gan y plant yfle i fewnoli'r hyn ag addysgwyd yn ystod y gwersi, gan ddefnyddio’r eirfa allweddol, yn enwedig yn y Gymraeg. Yn ogystal a hyn, maent yn datblygu eu sgiliau cymdeithasol wrth iddynt chwarae. Mae hyn yn bwysig iawn yn barod, ond nawr gan fod y plant oedran derbyn a meithrin wedi cael eu magu yn ystod cyfnod COVID-19, dydyn nhw ddim wedi cael y cyfle i chwarae gyda phlant eraill, nac i gymdeithasu. 
Dyfeisiodd Parten y 6 cam chwarae yn 1929 a sylweddolodd hi nad yw plant yn chwarae gyda'i gilydd tan iddynt gyrraedd tua 4 mlwydd oed. Ond mae’n dal yn bwysig iddynt i chwarae ochor i ochor gyda phlant arall er mwyn datblygu a dysgu wrth ei gilydd (Explorations Early Learning, 2022).
Mae’n amlwg hefyd bod chwarae yn allweddol i ddatblygiad o’r plentyn cyfannol. Maent yn datblygu ei sgiliau cymdeithasol, emosiynol, gwybyddol a chorfforol gan chwarae gydag eraill. Welais y sgiliau yma yn datblygu gyda fy nosbarth derbyn a meithrin, gyda datblygiad yn eu sgiliau cyfathrebu, geirfa a sut roeddent yn digymod â ennill a cholli.

Dull addysgu poblogaidd arall yw ailadrodd. Awgryma Skinner a Watson “drilio ac ailadrodd fel dull o hybu dysgu ac addysgu” (Siencyn, 2008, tud 116).  Credaf fod hyn yn ddull effeithiol iawn oherwydd mae ailadrodd yn helpu i gryfhau'r llwybrau niwron er mwyn cofio gwybodaeth. Damcaniaethwr arall sydd yn cytuno â Skinner yw Montessori. Yn ôl wefan y ‘Montessori Academy’ mae’r amgylchedd dysgu “wedi'i gynllunio'n benodol i gefnogi dysgu trwy ailadrodd ac ymarfer” (2023). Dangosa hyn fod nifer o ymarferwyr  yn credu fod ailadrodd yn arfer dda wrth addysgu plant.
Yn fy ysgol leoliad, rydyn yn defnyddio’r dull yma yn aml oherwydd mae’n hynod o effeithiol. Pob dydd roeddwn ni’n cwblhau cwestiynau mathemategol ar gardiau fflach fel dosbarth cyfan er mwyn iddyn nhw ailadrodd yr hyn ag addysgwyd yn barod. Teimlais bod hyn yn ddull syml ond effeithiol iawn gan eu bod nhw’n ymarfer pob dydd ac yn cofio’r wybodaeth. Ond dull i gofio gwybodaeth yw hyn. Mae’n bwysig i ddefnyddio dulliau arall i addysgu’r disgyblion yn gyntaf.
Yn ôl Piget, mae plant yn symud trwy 4 cyfnod ddatblygiad gwybodol (Huitt, 2003). Mae’n bwysig ystyried efallai bydd angen newid sut rydym yn addysgu plant wrth iddynt symud trwy'r cyfnodau gwahanol er mwyn gweld y datblygiad gorau posib.
Yn y cam gweithredu diriaethol (sef 6/7-11 mlwydd oed) maent yn dechrau defnyddio meddwl rhesymegol. Gallwn symud i ffwrdd o ddysgu uniongyrchiol ac ychwanegu dysgu trwy arbrofi gyda cheisio a methu. Darganfododd Thorndike gyda’i arbrawf ‘the Law of Effect’, “if the response to a stimulus results in a positive outcome, a learner is likely to repeat that response” (1898).


Yr egwyddor nesaf byddaf yn trafod yw “Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb” (Donaldson, 2015, tud 67). Yn ystod fy mhrofiad yn yr ysgol, roedd rhaid i mi gynllunio tasgau er mwyn adeiladu ar yr hyn roedd y disgyblion wedi dysgu o’r blaen, pe bai e’n fathemateg, iaith neu’n gwaith thema. Dywed Vygotsky “What the child can do in cooperation today he can do alone tomorrow” (1978, tud 188), felly roedd e’n bwysig iawn i gynllunio tasgau a pharatoi adnoddau er mwyn gwireddu hyn. Gyda natur addysgeg y cyfnod sylfaen, roedd hwn yn hawdd i wneud, gyda’r grwpiau yn cylchdroi rhwng tasgau ffocws a’r ddarpariaeth barhaus (Llywodraeth Cymru, 2015, tud 13). Enghraifft o weithgaredd a wnes i baratoi er mwyn adeiladu ar wybodaeth flaenorol oedd gêm snap yn defnyddio geiriau (a lluniau am y grwpiau llai galluog) o’r llyfrau ‘Tric a Chlic’. Gweithion nhw ar eu sgiliau darllen, ond hefyd roedden nhw’n cyfathrebu wrth chwarae a phrofi ennill a cholli.

Yn ei lyfr ‘Being an effectice primary school teacher’ awgryma Delve i fynd a phlant ar dripiau i’r ardal leol, ac i gael ymwelwyr i ddod i’r ysgol er mwyn roi profiadau iddyn nhw. Hefyd, dywedir y dylem “chwalu stereoteipiau” gan wahodd pobl fel “pêl-droediwr benywaidd” neu “arlunydd gwrywaidd” i ddangos amrywiaeth i’r hyn rydym yn gyfarwydd a gweld yn y byd (2021, tud 170). Credaf bod e’n bwysig iawn roi profiadau ystyrlon i’n disgyblion er mwyn sicrhau bod pob un wedi profi pethau pob dydd, er engrhaifft, mynd i’r traeth neu ymweld â fferm. Manteisiais ar yr ardal leol yn fy ysgol leoliad gan mynd a’r plant i’r traeth-ein thema oedd ‘Ar lan y môr’. Yn ôl Jowaheer, nid yw 11% o blant dan 14 oed erioed wedi bod i'r traeth yn y Deyrnas Unedig (2021). O ymchwil Stone, gallwn weld fod 34% o blant Cymru yn byw mewn tlodi, a gyda’r argyfwng costau byw, fe wneith hyn dim ond gwaethygu (2022, tud 3). Felly, fel athrawon mae’n hynod o bwysig ein bod ni’n roi’r profiadau yma i’r plant i sicrhau bod nhw’n llwyddo, gan fod hwn hefyd yn un o’r saith nod craidd “Ni ddylai unrhyw blentyn neu berson ifanc fod dan anfantais oherwydd tlodi” (Comisiynydd Plant Cymru, 2023).

Mae’n bwysig ystyried personoli’r dysgu wrth ennyn diddordeb. Ynglŷn â'r newidiad i'r rhaglen drawsnewid Anghenion Dysgu Ychwanegol yng Nghymru, dylai pob disgybl gael ‘proffil un dudalen’. O hyn, gallwn weld beth sy’n bwysig i’r dysgwyr, a sut mae’n bosib cefnogi nhw yn eu dysgu hefyd, a mynd ati i gynllunio gwersi sydd o ddiddordeb i’n disgyblion.
Mae ymchwil sy’n sôn am gysylltiadau rhwng mwynhad ysgol yn 6 oed a chyflawniad addysgol hwyrach yn dangos:

“Children…who enjoyed school at age 6 scored on average 29.34 more GCSE points at age 16…and were 64% more likely to attain 5 or more A*-C grades than children who did not enjoy school.” 
(Morris et. al, 2021)

Felly, mae’r ystadegau yma’n dangos pa mor bwysig yw hi i ennyn diddordeb y plant ac i fwynhau bywyd ysgol er mwyn iddyn nhw lwyddo yn y dyfodol. 
Yn fy wythnos arsylwi ar ddechrau fy lleoliad, cymerais yr amser i ddod i adnabod y disgyblion a'u diddordebau, felly pan ddaeth hi'n amser i gynllunio gwersi, byddent yn gweddu i'r plant yn fy nosbarth, ynghyd â'u galluoedd.
I weld hyn, roedd rhaid edrych ar gynnydd y disgyblion trwy gydol y flwyddyn. Nid dim ond wrth edrych yn eu llyfrau roedd hi’n bosib gwneud hyn, ond hefyd gan holi cwestiynau ac arsylwi’r plant wrth iddynt gwneud ei gwaith. Roedd hyn yn debyg iawn i asesu ffurfiannol, yn hytrach na dim ond edrych ar y gwaith yn eu llyfrau, roeddwn i eisiau eu gweld yn cwblhau'r dasg, yn rhyngweithio a chyd-weithio gydag eraill ac yn goresgyn heriau. Rhoddodd hyn ddealltwriaeth ddyfnach i mi o ba safon maent yn gweithio tuag ato, a sut y byddai angen i mi wahaniaethu yn fy ngwersi.

Dywed Cwricwlwm i Gymru “dylai asesu ganolbwyntio ar nodi cryfderau, cyflawniadau a meysydd i’w gwella ar gyfer pob dysgwr unigol ac, os yw’n berthnasol, unrhyw bethau sy’n eu rhwystro rhag dysgu” (Llywodraeth Cymru, 2020). Rwy’n credu bod yr asesiad a wnes yn fy mrofiad dysgu yn bodloni’r meini prawf hyn, gan caniatáu i mi weld pwy oedd wedi deall y gwaith yn llawn, a phwy allai angen mwy o gefnogaeth neu gymorth gan staff neu ddisgybl, yn gweithredu fel person mwy gwybodus (Vygotsky, 1978).

Yr egwyddor olaf byddaf yn trafod yw “Mae addysgu a dysgu da yn ymestyn oddi mewn ac ar draws Meysydd Dysgu a Phrofiad.” (Donaldson, 2015, tud 68).
Dywed Barnes “The world beyond the classroom is cross-curricular” (2015, tud. 260) felly mae’n bwysig iawn addysgu plant mewn ffordd sydd yn eu paratoi nhw ar gyfer y byd go iawn. Mae hyn yn atgyfnerthu’r dyfyniad gynharach am baratoi plant fel eu bod yn gallu ffynnu ar gyfer dyfodol Cymru.

O dan un o’r pedwar diben daw “dysgwyr uchelgeisiol, galluog sydd yn...cysylltu’r wybodaeth...a’i chymhwyso at wahanol gyd-destunau” (Llywodraeth Cymru, 2022). Dangosa hyn y bwysigrwydd o ddysgu ar draws gwahanol Feysydd Dysgu a Phrofiad i sicrhau bod plant yn gallu cysylltu gwybodaeth o beth maent yn dysgu i’w ddefnyddio yn y byd.

Yn y cyfnod sylfaen, mae’n hawdd dysgu traws cwricwlaidd gan fod llawer o’r tasgau a gweithgareddau wedi eu grwpio fel ‘thema’. Cynlluniais wers a wnaeth ymestyn dros 3 Maes Dysgu a Phrofiad, Ieithoedd, Llythrennedd a Chyfathrebu yn wreiddiol, ond hefyd Gwyddoniaeth a Thechnoleg ac Iechyd a Lles. Bwriad y wers oedd adnabod geirfa newydd ac ysgrifennu brawddegau llawn, ond hefyd arbrofi gyda gwrthrychau i weld os oedden nhw’n suddo neu arnofio. Rhoddodd hyn gyfle iddyn nhw ddatblygu geirfa newydd, rhagfynegi a hefyd i weithio yn yr ardal allanol, i fod yn chwilfrydig ac i ddefnyddio’i synhwyrau.

Mae dysgu awyr agored yn addas am ddysgu trawsgwricwlaidd hefyd. Mae yna nifer o wersi gallwn wneud yn yr ardal allanol i ymestyn dros y Meysydd Dysgu a Phrofiad. Cynlluniais wers Addysg Gorfforol (o dan y Maes Dysgu Iechyd a Lles), ond yn hytrach na dim ond gemau a symud, fe wnes i ychwanegu Mathemateg a Rhifedd mewn iddo hefyd. Roedd rhaid iddyn nhw weithio gyda rhifau hyd at 20, neu luosrifau o 2 a 10 (yn dibynnu ar y gwahaniaethu). Fe wnaeth hyn atgyfnerthu'r hyn a addysgwyd yn y dosbarth yn gynharach yn yr wythnos ac hefyd dangos eu bod nhw’n deall y wybodaeth newydd hefyd, eto fel ffordd o asesu cynnydd y disgyblion. 

Mae dysgu awyr agored hefyd yn dda er mwyn datblygu sgiliau echddygol bras. O ddringo i neidio neu adeiladu, mae’r adnoddau tu allan yn addas iawn. Dywed Llywodraeth y DU “Children need to take safe risks” gan drafod yr awyr agored. Mae dysgu tu allan yn rhoi’r cyfle yma iddyn nhw. Yn fy mhrofiad dysgu, roedd e’n bwysig i mi adael y plant i wneud hyn ond i sicrhau doedden nhw ddim yn cael dolur. Roedd hyn yn anodd yn yr wythnosau gyntaf ond ar ôl hwn, roeddwn i llawer mwy hyderus wrth wneud hyn.

Ystyria Lynch bod “Cross Curricular learning encourages students to make their own connections and draw their own conclusions based on the material” (2019). Awgryma hyn fod dysgu ar ddraws y Meysydd Dysgu a Phrofiad yn annog plant i feddwl ac i wneud cysylltiadau ystyrlon yn lle dim ond cofio gwybodaeth heb ddeall yn iawn.

Mae’r Panel Ymchwil Athrawon Cenedlaethol wedi darganfod bod “sgiliau rhesymu wedi datblygu” o ganlyniad i ddysgu traws cwricwlaidd (2010). Maent hefyd yn dweud bod hyder y disgyblion wedi datblygu wrth wneud awgrymiadau a chwblhau’r tasgau.
Credaf fod hyn yn rhywbeth pwysig i ystyried oherwydd gan ymestyn ar draws gwahanol Feysydd Dysgu a Phrofiad, mae’n rhoi cyfle i’r plant sy’n ei chael yn anodd mewn rhai pynciau i gyflawni'n uwch pan gyfunir y pynciau.

Ond, mae rhaid ystyried y gwendidau o ddysgu ar draws y Meysydd Dysgu a Phrofiad. Un cyffredin yw’r “diffyg amser ar gyfer chyd-weithio” (Lynch, 2019). Fel athrawon cynradd, rydym yn dysgu’r pynciau i gyd, felly dydy hyn ddim yn cymaint o broblem i athrawon uwchradd, ble maent yn arbenigo yn eu pynciau. Credaf bod e’n bwysig roi amser arbennig ar gyfer cynllunio a chyd-weithio er mwyn sicrhau bod y disgyblion yn cael yr addysg gorau posib.

I grynhoi, credaf ei bod hi’n bwysig iawn bod athrawon yn defnyddio amrywiaeth o ddulliau yn y dosbarth. Mae rhaid ystyried pa ddulliau yw’r rhai gorau ar gyfer disgyblion y dosbarth a’r ffordd orau iddyn nhw dysgu. Yn fy mhrofiadau dysgu nesaf, byddaf yn gwneud ymdrech i ystyried dulliau ychwanegol, ond am fy mlwyddyn gyntaf, credaf fy mod wedi darganfod beth sydd wedi helpu’r disgyblion mwyaf. 

Credaf bod adeiladu ar brofiad blaenorol yn hanfodol i lwyddiant y plant gan gofio “mae gwybodaeth flaenorol yn lleihau llwyth gwybyddol gan arwain at ymgysylltu dysgu da” (Dong, 2020). Hefyd credaf bod dewis adnoddau addas yn bwysig iawn, ond mae’n bwysig ystyried nad oes angen creu adnoddau newydd bob tro a treulio llwyth o amser yn lamineiddio, ond yn hytrach sicrhau bod adnoddau o safon uchel er mwyn cyfoethogi addysgu'r plant.

Ac yn olaf credaf bod rhaid ymestyn dysgu ar draws y gwahanol Meysydd Dysgu a Phrofiad er mwyn paratoi dysgwyr am y byd go iawn. Mae llawer wedi newid dros y blynyddoedd diwethaf gyda thechnoleg, felly mae’r sgiliau trawsgwricwlaidd yn bwysig iawn i lwyddo yn y byd modern.

Un o’r safonau SAC yw “Deall a chyfleu ystod o ddibenion ac arferion ar gyfer asesu”(Llywodraeth Cymru, 2019, tud 24). Yn ystod fy mhrofiad dysgu fe wnes i sicrhau fy mod yn rhoi cefnogaeth ac adborth i’r disgyblion er mwyn gwneud yn siŵr eu bod nhw’n deall beth oedden nhw wedi gwneud yn dda, a sut mae gwella yn y dyfodol.  

Safon arall rydw i wedi gweithio’n galed i gyflawni yw'r “Pedwar diben i ddysgwyr” yn enwedig “arddangos gwybodaeth am anghenion pob dysgwr, a dealltwriaeth o’r anghenion hynny” (Llywodraeth Cymru, 2019 tud 29). Yn fy marn i hwn yw un o’r pethau pwysicaf i mi fel athrawes, i helpu pob plentyn i lwyddo, er gwaethaf unrhyw amodau neu heriau sy'n eu hwynebu.

O dan y safon “Gwrando ar ddysgwyr” rydw i wedi anelu i “arddangos parodrwydd i geisio a gwrando ar farn dysgwyr” (Llywodraeth Cymru, 2019, tud 37). Credaf fod plant yn dysgu’n well pan maen nhw’n ymgysylltu ac yn dangos diddordeb yn y gwaith.

Y safon olaf byddaf yn trafod yw “Hyrwyddo iaith a diwylliant Cymru”. Rydw i wedi annog y disgyblion i siarad Cymraeg yn ystod fy mhrofiad dysgu, ac wedi creu esiampl dda iddynt wrth siarad Cymraeg gyda holl staff yr ysgol a gyda rhieni sy’n medru’r iaith. Byddaf yn parhau i wneud hyn ym mhob profiad dysgu ac yn fy swydd ar ôl graddio er mwyn sicrhau bod yr iaith yn parhau i gael ei siarad gan y genhedlaeth nesaf.
